På trods af en forkølet første halvleg blev det til en sejr til Aalborg Håndbold.

Aalborg Håndbold vandt tredje kamp i træk, da de torsdag aften mødte Århus Håndbold i Ceres Arena i Primo Tours Ligaen. Magnus Saugstrup, som netop har fået sin kontrakt med Aalborg Håndbold forlænget, tog hul på kampen ved at score det første mål. Det så dog ikke for godt ud i første halvleg, hvor nordjyderne var bagud med 8-14, da de gik til pause. En stærk indsats i anden halvleg betød dog, at Aalborg kunne snuppe tredje ligasejr i træk. Kampen endte 31-28. Dermed placerer Aalborg Håndbold sig helt i top i ligaen. Næste gang, Aalborg Håndbold skal i aktion, er søndag, hvor de tager hul på Champions League på udebane mod Elverum.